Številka: 900-215/2013-3

Datum: 8. 11. 2013

**Z A P I S N I K**

20. redne seje Sveta Četrtne skupnosti Rožnik MOL, ki je bila v četrtek, 7. 11. 2013 ob 18. uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana sklicala in vodila podpredsednica Sveta Četrtne skupnosti Rožnik, MOL, Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Dušan Fatur, Borut Knez, Daniel Kušer, Saša Novak, Vesna Škerl, Živa Vidmar in Jožica Vrhunc.

ODSOTNI ČLANI SVETA: Gregor Ciglar, Anton Gunde, Selma Halilović, Ana Iskra, Rastko Korošec, Tomaž Šemrov.

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15. članov sveta prisotnih 8 članov, kar pomeni, da je bil svet sklepčen in je lahko začel z delom.

Seja se ni snemala.

V sprejem je predsedujoča predlagala naslednji dnevni red:

1. Pregled in potrditev zapisnika 19. redne seje sveta Četrtne skupnosti Rožnik, MOL.
2. Pregled predlogov, mnenj in pobud – RD III parkomati in prometna ureditev.
3. Pobude občanov (g. Obranovič, g. Zadel, ga. Šturm in g. Ribnikar).
4. Pripombe in pobude članov sveta Četrtne skupnosti Rožnik.
5. Razno.

Navzočih je bilo 8 članov sveta.

Opredeljenih je bilo 7 članov sveta.

Za predlagani dnevni red je glasovalo 7 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 19. SEJE SVETA ČETRTNE SKUPNOSTI ROŽNIK**

Predlog zapisnika 19. redne seje so člani sveta prejeli skupaj s sklicem na sejo. Predsedujoča je prisotne pozvala, da podajo svoje morebitne pripombe. Glede na to, da pripomb ni bilo, je dala na glasovanje naslednji:

**Predlog SKLEPA št. 1/20:**

**Svet Četrtne skupnosti Rožnik, Mestne občine Ljubljana, potrjuje zapisnik 19. redne seje Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 1/20 je bil sprejet.**

**AD 2**

**PREGLED PREDLOGOV, MNENJ IN POBUD – RD III PARKOMATI IN PROMETNA UREDITEV**

Prisotni člani sveta, so pregledali predloge. Razvila se je razprava v kateri so sodelovali vsi navzoči člani sveta Četrtne skupnosti Rožnik. Predsedujoča je dala na glasovanje naslednje

**Predlog SKLEPA št. 2/20:**

Predložen osnutek zajema postavitev parkomatov. Predložen osnutek načrta ne temelji na ugotovitvah, kakšne ima potrebe območje po parkiranju/garažiranju meščanov in v kolikšnem številu so potrebe parkirišč za migrante. **Ker ni teh podatkov, se nam zdi investicija postavljanja parkomatov in preurejanja prometa neutemeljena in jo zato zavračamo.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 2/20 je bil sprejet.**

In

**Predlog SKLEPA št. 3/20:**

Predložen osnutek urejanja prometa in spreminjanja dvosmernih v enosmerne ulice ni v nobeni logični povezavi z drugimi območji v Rožni dolini, kaj šele izven Rožne doline. Domače prebivalstvo je vezano na Večno pot, C. 27. aprila, Škrabčevo, Cesto VI, XV in II, na podvoza na Erjavčevi in Cesti III ter na nadvoz na Cesti XVII/Gregorinova. Cesta v Rožno dolino in del Ceste II (od Ceste XV) sta že enosmerni v smeri proti Tivoliju. **Zaradi notranjih migracijskih tokov v sami Rožni dolini morajo ostati v celoti dvosmerne ceste: Cesta 27. aprila, Večna pot, Škrabčeva, Cesta VI, XV in II (avtobusni del) ter Svetčeva ulica, Cesta VIII do Ceste XV, Skapinova. Pravokotni pa: Cesta V od Škrabčeve do Večne poti ter Cesta IX od Ceste II do Večne poti.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 3/20 je bil sprejet.**

In

**Predlog SKLEPA št. 4/20:**

**Zahtevamo, da se spoštuje sklep ČS Rožnik iz leta 2010, da se na vse ulice s parkomati zariše po eno parkirno mesto za invalide.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 4/20 je bil sprejet.**

In

**Predlog SKLEPA št. 5/20:**

**Parkomatov se ne sme vključiti, dokler ne bodo razrešene vse prejšnje točke.**

Navzočih je bilo 8 članov sveta.

Opredeljenih je bilo 7 članov sveta.

Za predlagani sklep je glasovalo 7 članov sveta.

**Sklep 5/20 je bil sprejet.**

**AD 3**

**POBUDE OBČANOV (G. OBRANOVIČ, G. ZADEL, GA. ŠTURM IN G. RIBNIKAR)**

Člani sveta so vse pobude krajanov dobili skupaj z vabilom na sejo.

1. Gospod Obranovič želi umirjanje prometa na odseku Jamnikarjeve ulice. Rajonski policist pravi, da na navedenem kraku ne beležijo prometnih posebnosti.

Predsedujoča je dala na glasovanje naslednji

**Predlog SKLEPA št. 6/20:**

**Svet Četrtne skupnosti Rožnik je preučil pobudo gospoda Obranoviča, navedena problematika je takšne pomembnosti, da svet o njej ne more odločati in odločitev prepušča Oddelku za gospodarske dejavnosti in prometu, MU, MOL. Gospodu pa svet predlaga, da sproži civilno iniciativo.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 6/20 je bil sprejet.**

1. Gospod Milan Zadel se je glede vzpostavitve prvotnega stanja na Vidičevi ulici, že obrnil na podžupana Aleša Čerina. Strokovni sodelavki, naj zadevo vneseta še v Elprin – MOLov program za odpravo pomanjkljivosti na občinskih cestah.
2. Gospa Zvonka Šturm, v zvezi z rekonstrukcijo Ceste Dolomitskega odreda, predlaga umestitev avtobusnega postajališča na bolj primerno mesto in sicer takoj za Y križiščem.

**Predlog SKLEPA št. 7/20:**

**Svet Četrtne skupnosti Rožnik je preučil pobudo gospel Zvonke Šturm, ki predlaga, da se avtobusno postajališče na rekonstruiranem delu Ceste Dolomitskega odreda, umesti takoj po Y križišču Ceste Dolomitskega odreda / Ceste na Vrhovce in ne na ovinku kot je načrtovano. Tako se bo zagotovila tudi večja varnost vsem udeležencem v prometu.**

Navzočih je bilo 10 članov sveta.

Opredeljenih je bilo 10 članov sveta.

Za predlagani sklep je glasovalo 10 članov sveta.

**Sklep 7/20 je bil sprejet.**

1. Gospod Tomaž Ribnikar predlaga postavitev hitrostnih ovir na cesti Rožna dolina cesta I. Prisotni člani sveta so v razpravi sklenili, da gospodu predlagajo, da se obrne na Policijo in jih zaprosi za nadzor hitrosti na navedeni cesti.

**AD 4**

**RAZNO**

Predsedujoča je prisotne seznanila, da v času od 6. 11. do 6. 12. 2013 poteka javna razgrnitev državnega prostorskega načrta za prenosni plinovod M3/1 Kalce – Vodice. Gradivo je istočasno razgrnjeno v občinah Vodice, Dobrova-Polhov Gradec, Horjul, Vrhnika, Logatec. V Mestni občini Ljubljana, pa je razgrnjeno v četrtnih skupnostih Rožnik, Dravlje, Šentvid, Posavje in Šmarna gora.

Javna razprava bo v sredo 20. 11. 2013 ob 16,00 uri v prostorih Četrtne skupnosti Dravlje, Draveljska 44 Ljubljana.

Predsedujoča je ob 20,00 uri zaključila sejo.

Zapisale:

Živa Vidmar

Špela Šivavec

Mojca Mak

 Živa Vidmar,

 podpredsednica sveta

 Četrtna skupnost Rožnik,

 Mestna občina Ljubljana